17.8.2023
SK
Úradný vestník Európskej únie
C 288/11
Bod 3.6 [takto] jednotného dokumentu Logo musí byť vždy zobrazené celé.
Používanie zjednodušeného loga, t. j. ak vonkajšia časť loga chýba, je povolené výhradne a výlučne vo verzii „vignety“.
Opačný prípad, t. j. logo zobrazujúce iba slová „Pecorino Crotonese“, však nie je povolený.
Existujú teda tri povolené verzie loga: horizontálne, vertikálne a „vigneta“.
Verzia loga vo forme „vignety“ musí byť na syre Pecorino vypálená, odtlačená alebo vytlačená potravinárskym atramentom na jednej zo strán syra.
Musí byť uvedený alfanumerický identifikačný kód syrárne.
Môže sa vytlačiť priamo na syr pomocou uvedených metód alebo sa môže zobraziť na etikete.
Obvod syra môže byť označený voliteľne.
Je povolené reprodukovať logo na tejto časti syra pomocou zavedených metód.“
Účelom loga „Pecorino Crotonese“ je zdôrazniť vlastnosti charakteristického syra vysokej kvality, ktoré sa spájajú s oblasťou výroby.
Logo bolo prepracované tak, aby sa posilnil tento význam, čím sa vytvorila väčšia harmónia medzi grafikou a textom, pričom sa zároveň umožnilo použitie zjednodušenej verzie loga.
Logo spája grafiku a text vo vymedzenej a v rozpoznateľnej forme „vignety“, ktorá je vhodná na mnohé účely, najmä pri označovaní syrov (buď vypálením alebo odtlačením).